صابر ظفر

صابر ظفر (پیدائش:12 ستمبر، 1949ء) پاکستان کے نامور شاعر ہیں جن کے گیتوں اور غزلوں پر پاکستان کے مشہور گلوکاروں نے اپنی آواز کا جادو جگایا ہے۔

حالات زندگی 
صابر ظفر 12 ستمبر، 1949ء کو کہوٹہ، راولپنڈی، پاکستان میں عبد الرحیم کے گھر پیدا ہوئے۔ انہوں نے شاعری کی ابتدا 1968ء سے کی۔ صابر ظفر نے دوسال بذریعہ ڈاک رئیس امروہوی سے اصلاح لی۔ ماہنامہ اپنی زمین میں کچھ عرصہ بطور معاون مدیر کام کیا۔

ادبی خدمات 
صابر ظفر عہد حاضر کے ایک اہم غزل گو شاعر ہیں۔ ان کی شاعری میں دو مختلف جہتیں ہیں۔ روایتی غزل ان کا بنیادی حوالہ ہے اور گیت نگاری میں بھی انہیں یدِ طولیٰ حاصل ہے۔

صابر ظفر حساس دل اور سادہ طبیعت کے مالک ہیں، ان کی غزلیں غلام علی، منی بیگم، نیرہ نور، گلشن آرا سید نے گائیں۔ گیت گانے والے گلوکاروں میں نازیہ حسن، زوہیب حسن، محمد علی شہکی، سجاد علی، شہزاد رائے، نجم شیراز، حدیقہ کیانی، فاخر، راحت فتح علی خان، شفقت امانت علی خان، وقار علی اور دیگر شامل ہیں۔ صابر ظفر کے لکھے ہوئے درجنوں گیت پاکستانی ڈراموں کے ٹائٹل سونگ بن چکے ہیں جنہیں بہت مقبولیت ملی، ان میں سرفہرست میری ذات ذرہ بے نشاں ہے۔ دو قومی گیتوں کو بھی بہت شہرت ملی، پہلا ہے جذبہ جنوں تو ہمت نہ ہار تھا، جو 1996 کا ٹائٹل سونگ، دوسرا ہالی وڈ کی فلم جناح کا ٹائٹل سونگ تھا۔

صابر ظفر غزل کی روایت کو مضبوط کرنے والے عہد حاضر کے شعرا میں ایک نمایاں شاعر کی حیثیت سے جانے جاتے ہیں۔ ان کی شاعری میں زندگی اپنی تلخ حقیقتوں کے ساتھ دکھائی دیتی ہے۔

تصانیف 

 ابتدا
 دُھواں اور پھول
 پاتال
 جتنی آنکھیں اچھی ہوں گی
 دریچہ بے صدا کوئی نہیں
 لہو ترنگ
 دُکھوں کی چادر
 بارہ دری میں شام
 عشق میں روگ ہزار
 ایک تری یاد رہ گئی باقی
 بے آہٹ چلی آتی ہے موت
 چین اک پل نہیں
 اپنے رنگوں میں ڈوب جانے والے
 محبت کا نیل کنٹھ
 کوئی لو چراغ قدیم کی
 نامعلوم
 پرندوں کی طرح شامیں
 محبت دور کی آواز تھی
 سانول موڑ مہاراں
 زنداں میں زندگی امر ہے
 خاموش بدن کی خود کلامی
 ہر چیز کلام کر رہی ہے
 ستارہ وار سخن
 آئینوں کی راہداریاں
 اباسین کے کنارے
 غزل خطاطی
 صندل کی طرح سلگتے رہنا
 سب اپنے خیال کی دھنک
 غزل اندر غزل
 گردش مرثیہ
 پلکوں میں پروئی ہوئی رات
 سر بازار می رقصم
 جمال ماورائے جسم و جاں
 رانجھا تخت ہزارے کا
 اساطیر کم نما
 آوارگی کے پر کھلے
 غزل نے کہا
 لہو سے دستخط
 شہادت نامہ
 مذہب عشق (کلیات)

نمونۂ کلام 

<div style='text-align: center;'>
غزل

 

<div style='text-align: center;'>
غزل

 

<div style='text-align: center;'>
غزل

 

<div style='text-align: center;'>
غزل

حوالہ جات 

1949ء کی پیدائشیں
اردو شعرا
بقید حیات شخصیات
بیسویں صدی کے پاکستانی شعرا
پاکستانی اردو شعرا
پاکستانی شعرا
پاکستانی غنائی شعرا
تمغائے امتیاز وصول کنندگان
کراچی کے مصنفین
نعتیہ شاعر
پاکستانی نغمہ نگار
پی ٹی وی اعزاز یافتہ